##### ชื่อเรื่อง การพัฒนาการเรียนรู้ในหัวเรื่อง การวิเคราะห์จุดคุ้มทุนและการวางแผนกำไร ในรายวิชาการเงินธุรกิจของนักศึกษาระดับปริญญาตรี คณะวิทยาการจัดการ มหาวิทยาลัยราชภัฏกาญจนบุรี โดยวิธีการสอนแบบ PDCA

## ชื่อผู้วิจัย ศิริรัตน์ เช็งเส็ง

**ปีที่ทำวิจัย** 2556

**บทคัดย่อ**

การวิจัยเรื่อง การพัฒนาการเรียนรู้ในหัวเรื่อง การวิเคราะห์จุดคุ้มทุนและการวางแผนกำไร ในรายวิชาการเงินธุรกิจของนักศึกษาระดับปริญญาตรี คณะวิทยาการจัดการ มหาวิทยาลัยราชภัฏกาญจนบุรี โดยวิธีการสอนแบบ PDCA มีวัตถุประสงค์ เพื่อพัฒนาการจัดการเรียนรู้ เพื่อศึกษาผล และ เพื่อศึกษาความพึงพอใจของการจัดการเรียนรู้ การวิเคราะห์จุดคุ้มทุนและการวางแผนกำไร ในรายวิชาการเงินธุรกิจ ของนักศึกษาระดับปริญญาตรี คณะวิทยาการจัดการ มหาวิทยาลัยราชภัฏกาญจนบุรี โดยวิธีการสอนแบบ PDCA

ผลการศึกษา การพัฒนาการเรียนรู้ในหัวเรื่อง การวิเคราะห์จุดคุ้มทุนและการวางแผนกำไรในรายวิชาการเงินธุรกิจ ได้ผลการเรียนรู้ คือ พฤติกรรมโดยรวมการทำงานด้านการแผน อยู่ในระดับมาก ด้วยค่าเฉลี่ย 4.23 พฤติกรรมโดยรวมการทำงานด้านการปฏิบัติงาน อยู่ในระดับมาก ด้วยค่าเฉลี่ย 4.29 พฤติกรรมโดยรวมการทำงานด้านการปฏิบัติงาน อยู่ในระดับมาก ด้วยค่าเฉลี่ย 4.17 พฤติกรรมโดยรวมการทำงานด้านการปรับปรุงงาน อยู่ในระดับมาก ด้วยค่าเฉลี่ย 4.19 และ PDCA เมื่อเปรียบเทียบผลสัมฤทธิ์ทางการเรียน ค่าเฉลี่ยของคะแนนทดสอบก่อนเรียนเท่ากับ 10.38 ส่วนเบี่ยงเบนมาตรฐาน เท่ากับ 1.61 คิดเป็นร้อยละ 51.81 และค่าเฉลี่ยของคะแนนทดสอบหลังเรียน เท่ากับ 17.38 ส่วนเบี่ยงเบนมาตรฐาน เท่ากับ 0.82 คิดเป็นร้อยละ 86.88 ระดับความพึงพอใจต่อการจัดกิจกรรมการสอนแบบ PDCA ในรายวิชา การเงินธุรกิจ ความพึงพอใจโดยรวมการทำงานด้านการแผน อยู่ในระดับมาก ด้วยค่าเฉลี่ย 4.16 ความพึงพอใจโดยรวมการทำงานด้านการปฏิบัติงาน อยู่ในระดับมาก ด้วยค่าเฉลี่ย 4.20 ความพึงพอใจโดยรวมการทำงานด้านการประเมินผลงาน อยู่ในระดับมาก ด้วยค่าเฉลี่ย 3.92 และความพึงพอใจโดยรวมการทำงานด้านการปรับปรุงงาน อยู่ในระดับมาก ด้วยค่าเฉลี่ย 4.18